Grein frá Rf til birtingar í virtu vísindatímariti Í gær birtist á vefnum Sciencedirect.com útdráttur greinar frá Rf sem birtast mun bráðlega í hinu virta vísindatímariti Journal of Food Engineering . Greinin nefnist Influencing factors on yield , gaping , bruises and nematodes in cod ( Gadus morhua ) fillets . Greinin er sú fyrsta sem birtist á þessum vettvangi úr doktorsverkefni Sveins Margreirssonar , sem er aðalhöfundur greinarinnar . Doktorsverkefnið tengist stóru verkefni Vinnsluspá , sem hófst á Rf árið 2003 og áætlað er að ljúki á næsta ári . Markmið verkefnisins er að rannsaka helstu þætti sem hafa áhrif á gæði og vinnslunýtingu þorskafla og eru mælingar gerðar í samvinnu við útgerðarfyrirtæki . Hlutfall þorskafurða sem hafa farið í vinnslu frosinna og ferskra flaka er um 45% af heildarafla í fiskveiðilögsögu Íslands . Aukin þekking og skilningur á eiginleikum hráefnis sem tengja má við verðgildi vörunnar eru því afar mikilvæg . Höfundar greinarinnar eru , fyrir utan Sveinn , þeir Guðmundur R. Jónsson , Sigurjón Arason og Guðjón Þorkelsson . Guðmundur er prófessor við Véla og iðnaðarverkfræðiskor Háskóla Íslands , en hinir eru starfsmenn Rf . Reyndar eru þeir Sigurjón og Guðjón einnig dósentar við mætvælaskor Raunvísindadeildar H.Í .